ddrg/super_eurlex huggingface dataset:
13.

ilmaisee huolestumisensa siitä, että viimeaikaiset tuomarien ja syyttäjien korkeaa neuvostoa koskevan lain muutokset ja niistä seurannut monien tuomareiden, syyttäjien siirtäminen muihin tehtäviin tai irtisanominen sekä poliisien siirtäminen muihin tehtäviin tai irtisanominen herättivät vakavaa ja perusteltua huolta oikeuslaitoksen riippumattomuudesta, puolueettomuudesta ja tehokkuudesta sekä toimivallan jaosta ja oikeusvaltion periaatteen kunnioittamisesta, jotka ovat Kööpenhaminan poliittisten perusteiden ytimessä; on huolissaan siitä, että keskeistä laindäädäntöä muutetaan tiuhaan kuulematta sidosryhmiä; panee tyytyväisenä merkille terrorismin vastaisen lain 10 artiklan kumoamisen; on kuitenkin huolestunut siitä, että hyvin laveat määritelmät tekevät terrorismin vastaisen lain soveltamisalasta liian laajan ja sallivat poikkeuksellisen laaja-alaisia tulkintoja; muistuttaa, että rikoslain 314 artiklaa on uudistettava siten, että vain terroristijärjestön tai aseellisen järjestön jäsenet tai tällaisten järjestöjen toimintaan osallistuvat henkilöt voidaan asettaa syytteeseen; kehottaa hyväksymään EU:n normien mukaisen oikeuslaitoksen uudistamisstrategian yhteistyössä kaikkien asianomaisten sidosryhmien kanssa; pitää myönteisenä ensimmäistä tointa tutkintavankeuden enimmäispituuden lyhentämiseksi kymmenestä vuodesta viiteen vuoteen, mutta korostaa painokkaasti, että sitä on lyhennettävä edelleen, jotta tutkintavankeus ei muuttuisi tosiasialliseksi rangaistukseksi; painottaa, että on tärkeää perustaa alueellisia vetoomustuomioistuimia ja toteuttaa kaikki asianmukaiset toimenpiteet oikeudenmukaisten käsittelyjen varmistamiseksi; kehottaa Turkkia etenemään oikeusjärjestelmän uudistamisessa, jotta kaikille lapsille varmistetaan tasapuolinen ja tehokas oikeussuoja;
J.

toteaa, että lehdistönvapautta on rajoitettu vakavasti viime vuosina ja kolme toimittajaa on pidätetty heidän kirjoitettuaan poliittisista mielenosoituksista, joissa vaadittiin Mohamed Nasheedin vapauttamista; toteaa lisäksi, että Ahmed Rilwan, hallitukseen kriittisesti suhtautunut toimittaja, joka katosi elokuussa 2014, on edelleen kadoksissa ja hänen pelätään kuolleen;
A.

toteaa, että Algeriassa on viime aikoina ollut työttömyyden vastaisia mielenosoituksia; ottaa huomioon, että Algerian viranomaiset myöntävät, että mielenosoittajien vaatimukset ovat oikeutettuja; toteaa kuitenkin, että ihmisoikeuksia ja myös työntekijöiden oikeuksia puolustavia aktivisteja on neljän viime vuoden aikana ja lisääntyvässä määrin vuoden 2015 alusta uhkailtu, solvattu ja kohdeltu kaltoin ja heihin on kohdistunut myös oikeudellinen ajojahti varsinkin Algerian eteläosissa samalla, kun taloudelliset, sosiaaliset ja ympäristöä koskevat mielenilmaukset ovat lisääntyneet;
C.

ottaa huomioon, että joulukuussa 2013 puhjenneen sisäisen aseellisen konfliktin seurauksena noin 1,4 miljoonaa ihmistä on joutunut siirtymään pois kotiseuduiltaan, 500 000 on paennut naapurimaihin ja noin 12 000 lasta on värvätty asevoimiin tai aseellisiin ryhmiin; ottaa huomioon, että tietojen mukaan tuhansia lapsia on kuollut, raiskattu, joutunut siirtymään pois kotiseuduiltaan tai jäänyt orvoiksi;
56.

suhtautuu myönteisesti siihen, että jäsenvaltiot ovat perustaneet petostentorjunnan koordinointivirastoja uuden OLAF-asetuksen 3 artiklan 4 kohdassa edellytetyllä tavalla ja että Saksa on vahvistanut uudelleen tekevänsä yhteistyöjärjestelyjä OLAFin kanssa; toteaa, että petostentorjunnan koordinointivirastoilla (AFCOS) pyritään helpottamaan tehokasta yhteistyötä ja vaihtamaan tietoja OLAFin kanssa, ja vaatii, että jäsenvaltiot, jotka eivät vielä ole nimenneet petostentorjunnan koordinointivirastoja, nimeävät ne viipymättä; toivoo, että petostentorjunnan koordinointivirastot auttavat parantamaan sääntöjenvastaisuuksista ilmoittamista ja tukevat asiaa koskevien EU:n säädösten tasapainoista tulkintaa; on kuitenkin huolissaan siitä, että jäsenvaltioiden perustamien erilaisten petostentorjunnan koordinointivirastojen toiminnassa, tehtävissä ja valtuuksissa sekä henkilöresursseissa on tuntuvia eroja; toteaa, että asetuksessa (EU, Euratom) N:o 883/2013 ei ole määritelty yksityiskohtaisesti petostentorjunnan koordinointivirastojen valtuuksia, institutionaalista kehystä eikä tehtäviä, mutta katsoo, että toiminnallisesti riippumattomat petostentorjunnan koordinointivirastot, joilla on kattavat valtuudet, mukaan lukien tutkintavaltuudet, ovat vertailukohta, jota kaikkien jäsenvaltioiden on kehitettävä;
—

ottaa huomioon YK:n Libyan-tukioperaation (UNSMIL) 4. syyskuuta 2014 antaman raportin ”Overview of violations of international human rights and humanitarian law during the ongoing violence in Libya”, jota päivitettiin 27. joulukuuta 2014,
I.

panee merkille, että Yhdysvaltojen kauppaministeriön alaisuudessa toimiva kansallinen televiestintä- ja tiedotusvirasto NTIA (National Telecommunications Information Administration) ilmoitti maaliskuussa 2014 siirtävänsä internetin valvontatoiminnot IANA:lta (Internet Assigned Numbers Authority) eri sidosryhmät kattavalle globaalille yhteisölle ennen kuin NTIA:n ja ICANN:n (Internet Corporation for Assigned Names and Numbers) nykyisen sopimuksen voimassaolo päättyy syyskuussa 2015; katsoo, että toimintojen siirtoon on löydettävä tasapainoinen ratkaisu ajoissa ja olisi saatava aikaan järjestelmä, jota ei voida kaapata eikä manipuloida ja joka takaa jatkossakin internetin vakauden;
35.

toteaa, että koheesiopolitiikka on useiden varainhoitovuosien ajan osoittautunut kriittisimmäksi alaksi, ja eniten huomiota on kiinnittänyt aluekehityspolitiikka, mutta toteaa, että petoksiksi ilmoitettujen sääntöjenvastaisuuksien määrä on kuitenkin pysynyt vakaana kolmen viimeisen vuoden ajan; panee merkille, että todettujen petosten osuus on keskimääräistä alhaisempi, noin neljä prosenttia ajanjaksolla 2008–2012; on tyytyväinen siihen, että komission viime vuosien pyrkimykset lisätä tällä alalla tietoisuutta petoksista vaikuttavat kantaneen hedelmää kansallisten viranomaisten parissa ja että unionin lainsäädäntö on osaltaan edistänyt 59 prosenttia petoksiksi ilmoitettujen sääntöjenvastaisuuksien havaitsemista; kehottaa komissiota tehostamaan ja vahvistamaan vuonna 2008 käynnistettyä yhteistä petostentorjuntastrategiaansa; on tyytyväinen myös petosten havaitsemisesta niistä ilmoittamiseen kuluvien aikojen lyhenemiseen;
J.

ottaa huomioon, että Pakistanin jumalanpilkkalakien vuoksi uskonnollisten vähemmistöjen on vaarallista ilmaista itseään vapaasti tai harjoittaa avoimesti uskonnollista toimintaa; ottaa huomioon, että useiden vuosien ajan näiden lakien soveltaminen on herättänyt maailmanlaajuista huolta, sillä usein syytteiden taustalla on välien selvittely, taloudellinen voitto tai uskonnollinen suvaitsemattomuus ja ne vahvistavat vigilantismia, joka antaa väkijoukoille mahdollisuuden häirintään ja hyökkäyksiin; ottaa huomioon, että YK:n ihmisoikeuselimet ovat pyytäneet Pakistania kumoamaan jumalanpilkkalait tai vähintäänkin ottamaan välittömästi käyttöön suojamekanismeja, joilla estetään lain väärinkäyttö usein vähemmistöyhteisöihin kuuluvien kansalaisten vainoamiseen;
A.

toteaa, että Venäjän federaatio on Euroopan neuvoston ja Euroopan turvallisuus- ja yhteistyöjärjestön täysjäsen ja on näin ollen sitoutunut demokratian, oikeusvaltion ja ihmisoikeuksien kunnioittamisen periaatteisiin; toteaa, että koska viime kuukausina oikeusvaltioperiaatetta on rikottu vakavasti useita kertoja ja koska on hyväksytty rajoittavia lakeja, on yhä enemmän syytä olla huolissaan siitä, miten Venäjä noudattaa kansainvälisiä ja kansallisia velvoitteitaan;
54.

muistuttaa, että Euroopan parlamentti on nyt täysivaltainen institutionaalinen toimija puolustuspolitiikan alalla, minkä vuoksi sillä on oikeus osallistua aktiivisesti tämän politiikan ominaispiirteiden ja prioriteettien määrittämiseen sekä niiden välineiden arvioimiseen, joita Euroopan parlamentin, kansallisten parlamenttien ja neuvoston on määrä yhdessä soveltaa; katsoo, että Euroopan parlamentin olisi oltava ratkaisevassa asemassa sisäisten turvallisuuspolitiikkojen arvioinnissa ja määrittelyssä, koska niillä on syvällinen vaikutus kaikkien EU:ssa asuvien perusoikeuksiin; korostaa siksi tarvetta varmistaa, että nämä politiikat kuuluvat ainoan suoraan demokraattista valvontaa varten valitun unionin toimielimen toimivaltaan;
—

ottaa huomioon SOLVIT-verkon täyden potentiaalin vapauttamista koskevan 24. helmikuuta 2012 annetun komission yksiköiden valmisteluasiakirjan ”Reinforcing effective problem-solving in the Single Market – Unlocking SOLVIT’s full potential at the occasion of its 10th anniversary” (SWD(2012)0033),
14.

ymmärtää, että kuluttajien on oltava selvillä siitä, millainen vakuutussuoja heillä on ja miten se toimisi, kun riskit toteutuvat; huomauttaa, että kuluttajien on oltava täysin tietoisia kaikista ehdoista, mukaan lukien peruutus- ja valitusmenettelyitä koskevat menettelytavat ja määräajat, vakuutustuotteita ostaessaan ja ennen sopimuksen allekirjoittamista; katsoo, että riskiperusteisen hinnoittelun olisi oltava vakuutusturvan saatavuuden kannalta keskeistä; katsoo, että kuluttajien suojelemisen on oltava unionin ja jäsenvaltioiden asia;
H.

ottaa huomioon, että sellaisten yksityisen kopioinnin maksujen kokonaissumma, jotka on peritty 23:ssa Euroopan unionin 28 jäsenvaltiosta, on yli kolminkertaistunut direktiivin 2001/29/EY voimaantulon jälkeen ja on nykyisin komission arvioiden mukaan yli 600 miljoonaa euroa, mikä on taiteilijoiden kannalta merkittävä summa;
Q.

ottaa huomioon, että Etelä-Sudanin tasavalta on maailman köyhimpiä ja vähiten kehittyneitä maita ja 50 prosenttia sen väestöstä elää köyhyysrajan alapuolella, äitiyskuolleisuus on maailman suurinta, imeväiskuolleisuus on korkeimpien joukossa maailmassa, lukutaidottomuus noin 75 prosenttia ja vain kolmanneksella väestöstä on saatavillaan puhdasta vettä; toteaa, että ruokaan liittyvä epävarmuus on uhkana yli miljoonalle ihmiselle vuosittain; panee merkille, että kansalaisjärjestöt tarjoavat noin 80 prosenttia kaikista terveydenhuolto- ja peruspalveluista Etelä-Sudanissa ja avustustyöntekijöihin ja apuresursseihin kohdistuva jatkuva vihamielisyys ja hyökkäykset vähentävät ihmisten mahdollisuuksia saada humanitaarista apua;
—

ottaa huomioon 14. maaliskuuta 2012 päivätyn komission yksiköiden valmisteluasiakirjan ”Elements for a Common Strategic Framework 2014 to 2020 the European Regional Development Fund the European Social Fund, the Cohesion Fund, the European Agricultural Fund for Rural Development and the European Maritime and Fisheries Fund” (SWD(2012)0061), osat I ja II),
56.

suhtautuu myönteisesti unionin ja Yhdysvaltojen väliseen sähköisen terveydenhuollon alan yhteistyöhön, jolle on ominaista jatkuvien yhteistyötoimien toteuttaminen ja esimerkiksi toimenpiteet, joita on kehitetty terveyden alan tieto- ja viestintätekniikkaan liittyvää yhteistyötä koskevan yhteisymmärryspöytäkirjan yhteydessä, ja mukaan luettuna erityisesti yhteisesti kehitetty unionin ja Yhdysvaltojen terveys- ja sosiaaliministeriön (Department of Health and Human Services, HHS) etenemissuunnitelma, jolla kehitetään kansainvälisesti tunnustettuja yhteentoimivuusnormeja ja yhteentoimivuuden täytäntöönpanovaatimuksia sähköisiä terveystietojärjestelmiä varten;
K.

toteaa, että viime kuukausina on hajotettu rauhanomaisia mielenosoituksia ja monia mielenosoittajia on vangittu ja pidätetty lain N:o 107 nojalla; toteaa, että poliisi hajotti 21. kesäkuuta 2014 Heliopolisissa pidetyn rauhanomaisen marssin, jolla vaadittiin lain N:o 107 kumoamista ja sen nojalla pidätettyjen vapauttamista; toteaa, että poliisi pidätti saman päivänä yli 50 ihmistä kyseisen tapahtuman yhteydessä; toteaa, että näistä yli 20 on edelleen pidätettyinä ja että he joutuvat oikeuteen;
O.

ottaa huomioon, että satoja Libyan väkivaltaa paenneita maahanmuuttajia ja pakolaisia on tiettävästi kuollut yrittäessään ylittää Välimeren Eurooppaan, mikä on johtanut huomattavaan pakolaiskriisiin Italiassa ja Maltalla; ottaa huomioon, että Yhdistyneiden kansakuntien pakolaisasiain päävaltuutettu on ilmoittanut, että 1 600 ihmistä on saanut surmansa kesäkuun jälkeen pyrkiessään Eurooppaan; ottaa huomioon, että Libya on Eurooppaan pyrkivien maahanmuuttajien ensisijainen lähtöpaikka; ottaa huomioon, että UNHCR on arvioinut, että Italiaan saapuneista noin 109 000 maahanmuuttajasta arviolta 98 000 on lähtenyt Libyasta vuoden alusta lukien; ottaa huomioon, että lisäksi 500 maahanmuuttajan pelätään kuolleen sen jälkeen kun heidän alukseensa tiettävästi iskeytyi toinen alus Maltan lähellä 15. syyskuuta 2014;
I.

ottaa huomioon, että lakot vaikuttavat vakavasti Bangladeshin köyhään väestönosaan, joka on riippuvainen päivittäisestä palkasta tullakseen toimeen, ja että Bangladeshin hauras talous, joka on jo joutunut selviytymään tekstiilialan viimeaikaisista traumaattisista onnettomuuksista, on vaarassa joutua lisävaikeuksiin;
30.

painottaa, että viranomaisten, myös lainvalvontaviranomaisten ja EU:n toimielinten, pilvipalvelujen käyttöön on kiinnitettävä erityistä huomiota ja että jäsenvaltioiden on koordinoitava sitä; muistuttaa, että on varmistettava tietojen eheys ja tietoturvallisuus, ja on myös estettävä, että ulkomaiset hallitukset ja niiden tiedustelupalvelut käyttävät tietoja ilman unionin tai jäsenvaltion lain mukaista oikeusperustaa; painottaa, että tämä koskee myös tiettyjen keskeisten valtiosta riippumattomien yksiköiden, kuten pankkien, vakuutusyhtiöiden, eläkerahastojen, koulujen ja sairaaloiden, harjoittamaa tietojenkäsittelyä ja erityisesti tiettyjen henkilötietojen käsittelyä; painottaa lisäksi, että kaikki edellä mainittu on erityisen tärkeää, jos tietoja siirretään (Euroopan unionin ulkopuolella eri oikeudenkäyttöalueiden välillä); katsoo siksi, että viranomaisten sekä valtiosta riippumattomien yksiköiden ja yksityisen sektorin olisi mahdollisuuksien mukaan käytettävä unionissa toimivia pilvipalvelujen tarjoajia, kun ne käsittelevät arkaluonteisia tietoja, kunnes on otettu käyttöön tyydyttävät kansainväliset tietosuojasäännöt, jotta varmistetaan julkisten yksiköiden hallussa olevien arkaluonteisten tietojen ja tietokantojen turvallisuus;
41.

panee merkille, että tuki lainsäädäntöuudistuksille on kaikkein yleisimpiä liittymistä valmistelevia hankkeita; toteaa, että institutionaaliset kehykset ovat nyt eurooppalaisten standardien mukaisia, mutta on huolissaan siitä, että näiden lakeja ja kehyksiä koskevien muutosten kestävyys ehdokasvaltioissa ja mahdollisissa ehdokasvaltioissa on vaarassa, koska ei ole yleistä strategiaa, kuten ulkoiset arvioijat ovat todenneet; panee erityisesti merkille, että apusäädökset ja täydentävät säännökset usein puuttuvat, tehtävissä ja vastuissa tapahtuvat muutokset ovat epäselviä ja henkilöstöä ei ole koulutettu kunnolla eikä se siten kykene soveltamaan uusia lakeja tarkoitetulla tavalla; vaatii, että tuen oikeuslaitoksen uudistamiselle ja korruption torjumiselle on oltava pitkäkestoista ja kattavaa ja että siihen on liityttävä arviointikriteereitä, jotka kattavat koko prosessin uusien kehysten, lakien, apulakien ja säännösten laatimisesta aina tosiasiallisiin syytetoimiin korkean tason tapauksissa;
18.

painottaa, että on varmistettava ilman huoltajaa olevien alaikäisten suojelun johdonmukaisuus ja sitä koskevien vaatimusten yhdenvertaisuus, ja kehottaa siksi jäsenvaltioita takaamaan seuraavat asiat ilman huoltajaa oleville alaikäisille riippumatta heidän asemastaan samoin ehdoin kuin lapsille, jotka ovat vastaanottavan maan kansalaisia: — pääsy asianmukaiseen majoitukseen; majoituksessa on aina oltava asianmukaiset saniteettitilat, majoitus ”keskuksessa” ei saa koskaan olla suljetussa keskuksessa ja alaikäisille on ensimmäisinä päivinä järjestettävä majoitus ilman huoltajaa olevien alaikäisten vastaanottoon erikoistuneissa keskuksissa; tämän ensimmäisen vaiheen jälkeen alaikäisille on varmistettava pysyvämmät asumisjärjestelyt; ilman huoltajaa olevat alaikäiset on aina erotettava aikuisista; keskuksen on täytettävä alaikäisten tarpeet ja tilojen on oltava tarpeisiin sopivat; majoitusta vastaanottoperheissä ja ”tukiasunnoissa” sekä alaikäisten majoitusta sukulaisten tai ilman huoltajaa oleville alaikäisille muuten läheisten alaikäisten luona olisi edistettävä, kun se on ajankohtaista ja alaikäisen tahdon mukaista; — kun alaikäiset on tunnistettu ilman huoltajaa oleviksi, heille on tarjottava riittävää aineellista, oikeudellista ja psykologista tukea; — oikeus yleissivistävään ja ammatilliseen koulutukseen sekä sosiaalikasvatukselliseen neuvontaan sekä välitön mahdollisuus päästä osalliseksi näistä; koulunkäynti vastaanottavassa maassa on tehtävä mahdolliseksi välittömästi; lisäksi ilman huoltajaa oleville alaikäisille on mahdollisuuksien mukaan annettava todellinen mahdollisuus osallistua vastaanottavassa maassa puhutun kielen kursseille heti heidän saavuttuaan jäsenvaltion alueelle; jäsenvaltioiden olisi helpotettava lasten aikaisempien opintojen tunnustamista, jotta he voivat saada jatkokoulutusta Euroopassa; — oikeus terveyteen ja todellinen mahdollisuus saada riittävää perusterveydenhuoltoa; jäsenvaltioiden olisi myös tarjottava asianmukaista sairaanhoitoa ja psykologista hoitoa alaikäisille, jotka ovat joutuneet kidutuksen, seksuaalisen hyväksikäytön tai muiden väkivallan muotojen uhreiksi; jäsenvaltioiden olisi myös tarjottava tarpeen mukaan erityishoitoa (esimerkiksi mahdollisuus saada kuntoutuspalveluja) alaikäisille, jotka ovat joutuneet jonkinlaisen hyväksikäytön, riiston tai raa'an, epäinhimillisen tai halventavan kohtelun uhreiksi tai jotka ovat joutuneet kärsimään aseellisesta konfliktista; — mahdollisuus saada tietoa ja käyttää tiedotusvälineitä (muun muassa radiota, televisiota ja internetiä), jotta he voivat täyttää viestintätarpeensa; — oikeus vapaa-aikaan, myös oikeus leikkiä ja osallistua virkistystoimintaan; — kaikkien ilman huoltajaa olevien alaikäisten oikeus käyttää ja kehittää jatkossakin omaa yksilöllisyyttään ja arvojaan, myös äidinkieltään; — oikeus tunnustaa ja harjoittaa uskontoa;
A.

ottaa huomioon, että YK:n pakolaisasiain päävaltuutetun toimisto (UNHCR) oli 20. syyskuuta 2013 mennessä rekisteröinyt yhteensä 1 929 227 Syyrian pakolaista naapurimaissa ja Pohjois-Afrikassa; ottaa huomioon, että pakolaisten ja rekisteröimättömien pakolaisten kokonaismäärä on arviolta 2 102 582; ottaa huomioon, että saman lähteen mukaan 76 prosenttia Syyrian pakolaisväestöstä on naisia ja lapsia; ottaa huomioon, että 410 000 syyrialaista pakolaislasta on alakouluikäisiä (5–11-vuotiaita); ottaa huomioon, että YK:n humanitaarisen avun koordinointitoimiston (OCHA) mukaan maan sisäisten pakolaisten määrä 9. syyskuuta 2013 oli 4,25 miljoonaa;
1.

suhtautuu myönteisesti komission ponnisteluihin, joihin se on ryhtynyt jäsenvaltioiden vientiluottotoimia koskevan vuotuisen raportoinnin puitteiden luomiseksi asetuksen (EU) N:o 1233/2011 mukaisesti ja siten avoimuuden parantamiseksi unionin tasolla; korostaa, että tämän raportoinnin keskeisenä tavoitteena on seurata, miten jäsenvaltioiden vientiluottolaitokset noudattavat vientiluottoihin sovellettavia kansainvälisiä ja EU-sopimuksesta aiheutuvia velvoitteita;
17.

katsoo, että EU:n toimielinten välistä yhteistyötä on parannettava ja se on nykyaikaistettava, jotta siitä tulee tehokkaampaa ja jotta se mahdollistaa toimeenpanovallan entistä tiiviimmän demokraattisen valvonnan EU:n tasolla; toteaa, että vuoden 2010 toimielinten sopimusta on tarkistettava; kehottaa tiiviimpään koordinointiin neuvoston kanssa Lissabonin sopimuksen mukaisesti; korostaa, että yhteisömenetelmä on aina asetettava etusijalle, sillä se mahdollistaa julkiset keskustelut parlamentin demokraattisen osallistumisen ansiosta; katsoo lisäksi, että mutkikas lainsäädäntö erityisesti rahoituspalveluiden alalla edellyttää laaja-alaista julkista ja parlamentaarista keskustelua;
D.

toteaa, että lehdistön ja tiedotusvälineiden vapaus verkossa tai muissa välineissä on oleellinen osa demokraattista ja avointa yhteiskuntaa ja sillä on keskeinen rooli korruption torjunnassa ja ihmisoikeuksien ja oikeusvaltioperiaatteen toteutumisen turvaamisessa; toteaa, että riippumaton lehdistö ilmaisunvapauden kollektiivisena ilmentymänä on yksi mediaympäristön keskeisistä toimijoista, jonka tehtävänä on valvoa demokratiaa;
12.

toteaa, että audiovisuaalisen sisällön avoimen internetin kautta tapahtuvaan jakeluun (over the top -jakelu) liittyvien ”sidosryhmien” määritelmää on tarkennettava, jotta se kattaa vähintään julkiset ja yksityiset televisioyhtiöt, internet-palvelujen tarjoajat, kuluttajat ja teosten tekijät;
E.

ottaa huomioon, että rajaseutualueilla on ilmennyt toistuvasti tiettyjä ongelmia vieraspaikkakuntalaisten keskuudessa, kun uusia sähköisiä tiemaksujärjestelmiä on pantu täytäntöön, mikä on aiheuttanut vastustusta sekä taloudellisiin tappioihin ja syrjintään liittyviä reklamaatioita ja valituksia;
7.

toistaa, että komission on otettava täysimääräisesti huomioon parlamentin rooli lainsäätäjänä; on pettynyt siihen, että talous- ja rahaliittoa koskevat tuoreet tiedonannot eivät heijasta Euroopan parlamentin kantaa talous- ja rahaliittoa koskevien neuvottelujen syventämisestä, vaan mahdollistavat ainoastaan hyvin rajoitetun parlamentaarisen valvonnan, kun niissä ehdotetaan vuoropuhelurakennetta; korostaa, että parlamentti on tasa-arvoinen lainsäädäntö- ja budjettiviranomainen neuvoston kanssa;
25.

toteaa, että joissakin tapauksissa uusiutuvista energialähteistä verkkoon saatava energia on hajautettua, suurten etäisyyksien päässä, säästä riippuvaista ja vaihtelevaa ja edellyttää siten toisenlaisia infrastruktuurijärjestelyjä kuin nykyinen energia-alan infrastruktuuri, jota on kehitetty pelkästään perinteisiä energialähteitä varten; korostaa, että tässä energiaverkon nykyaikaistamisessa on otettava huomioon tuotanto-, siirto- ja jakelutekniikan sekä tasapainottavan tekniikan muutokset osana koko energiajärjestelmää; korostaa, että jotkin uusiutuvat energialähteet voivat myös tasapainottaa vaihtelevia energialähteitä ja siten vähentää tarvetta ottaa käyttöön muuta sähköverkkoinfrastruktuuria; tähdentää, että infrastruktuurin kehittäminen on kiireellistä ja ratkaisevan tärkeää sisämarkkinoiden onnistumisen ja uusiutuvien energialähteiden integroinnin kannalta; toteaa, että energiainfrastruktuuripakettia koskevien lainsäädäntöehdotusten täytäntöönpano on tältä osin ratkaisevan tärkeää erityisesti siksi, että se nopeuttaisi sellaisen uuden infrastruktuurin rakentamista, jolla on rajat ylittäviä vaikutuksia; korostaa, että energiainfrastruktuurihankkeiden lupamenettelyjä on nopeutettava;
13.

ottaa huomioon, että ilma-alusten ydinvoimaloihin törmäämisestä aiheutuvien turvallisuusvaikutusten arviointia koskevat kansalliset lähestymistavat eroavat toisistaan; toteaa, että ”ilma-alusten törmäämistä ei sellaisenaan pidetä alkuunpanevana tapahtumana turvallisuusarvioinneissa” ja että vain niiden vaikutukset on mainittu stressitestimäärityksissä; pitää kuitenkin valitettavana sitä, että vain neljä jäsenvaltiota on sisällyttänyt mainitut arvioinnit stressitestikertomuksiinsa; toteaa kuitenkin, että stressitestimäärityksissä mainitaan, että turvallisuustoimintojen toimimattomuuden seurausten arviointi on oleellista myös silloin, jos tilanteen on synnyttänyt välillinen alkuunpaneva tapahtuma, kuten ilma-aluksen törmäys; panee myös merkille, että koska tämä riski kuuluu ensisijaisesti jäsenvaltioiden kansallisten turvallisuusnäkökohtien ja näin ollen niiden suvereniteetin alaan, on perustettu ydinturvaa käsittelevä ad hoc -työryhmä (AHGNS), jonka tehtävänä on tutkia asiaa yksityiskohtaisesti ja julkaista päätelmänsä; on tietoinen siitä, että asiaa koskevaa jäsenvaltioiden välistä lisävaihtoa suunnitellaan sopivilla foorumeilla, kuten eurooppalaisten ydinturvasääntelyviranomaisten liitossa ENSRAssa; pyytää kaikkia asiaankuuluvia sidosryhmiä, kuten jäsenvaltioita, komissiota, ENSREGiä, ENSRAa ja ydinvoimalaoperaattoreita, tekemään yhteistyötä, jotta voidaan sopia ilma-alusten törmäämisen riskien ennakointia koskevasta yhteisestä lähestymistavasta ja jotta toisaalta tunnustetaan, että mainittu riski kuuluu jäsenvaltioiden kansallisen turvallisuuden ja kansallisen suvereniteetin piiriin;